**OBRAZLOŽENJE OPĆEG DIJELA FINANCIJSKOG PLANA**

**Šifra korisnika: 23815 SVEUČILIŠTE U ZADRU**

**PRIHODI I PRIMICI**

Ukupno planirani prihodi u razdoblju 2024-2026. su kako slijedi:

|  |  |  |  |
| --- | --- | --- | --- |
|  | **PLAN ZA 2024.** | **PLAN ZA 2025.** | **PLAN ZA 2026.** |
| **PRIHODI UKUPNO** | 27.464.771 | 27.637.116 | 27.245.396 |
| **PRIHODI POSLOVANJA** | 27.463.444 | 27.635.125 | 27.242.741 |
| **PRIHODI OD NEFINANCIJSKE IMOVINE**  | 1.327 | 1.991 | 2.654 |

Najveći izos prihoda kroz trogodišnje razdoblje sadržan je u izvoru 11, Opći prihodi i primici.

Uplatitelj je nadležno ministarstvo – Ministarstvo znanosti i obrazovanja, a za 2024. godinu radi se ukupno o 22.804.604 €, što je za 4% više od prošle godine. Prihodi su planirani za sljedeće aktivnosti:

|  |  |  |  |  |
| --- | --- | --- | --- | --- |
|  | **Plan za 2023.** | **Plan za 2024.** | **Plan za 2025.** | **Plan za 2026.** |
| **A621074 Redovna djelatnost Sveučilišta u Zadru** | 19.812.375 | 21.195.832 | 21.258.073 | 21.269.255 |
| **A622122 Programsko financiranje Sveučilišta u Zadru** | 1.682.398 | 1.507.157 | 1.507.157 | 1.507.157 |
| **A622012 Programi vježbaonica Sveučilišta u Zadru** | 67.266 | 76.510 | 76.510 | 76.510 |
| **A621180 Rektorski zbor** | 0 | 0 | 0 | 15.927 |
| **A621181 Pravomoćne sudske presude** | 85.105 | 25.105 | 5.105 | 0 |

Iz izvora 11 su također planirani prihodi po pravomoćnim presudama na aktivnosti A621181 PRAVOMOĆNE SUDSKE PRESUDE u iznosu 25.105 € za 2024. godinu, te 5.105 € za 2025., iako je izvjesno da će se isplate završiti u 2024. godini.

Gore navedeni prihodi iz državnog proračuna za 2024. godinu sačinjavaju 83% ukupno planiranih prihoda za istu godinu.

Preostalih 17% planiranih prihoda za 2024. sačinjavanju vlastiti prihodi (kao što su prihodi od rada na tržištu, prihodi od rada i smještaja studenata, prihodi od kamata depozita po viđenju i slično), prihodi za posebne namjene (kao što su školarine) te prihodi po osnovi EU projekata.

Prihodi po osnovi EU projekata za narednu godinu iznose 1.754.484 €. U plan nisu uključeni EU projekti čija sredstva doznačavaju proračunski korisnici istog proračuna, a za koje nismo primili pisane obavijesti o planiranju sredstava (sukladno odredbi članka 11. stavka 3. Zakona o izvršavanju Državnog proračuna Republike Hrvatske za 2023. godinu).

Kao i svake godine u plan su unesena i sredstva projekata koje financira Hrvatska zaklada za znanost u ukupnom iznosu 317.847 €.

Značajnih promjena u odnosu na dinamiku prihoda iz prethodnih razdoblja nema.

**RASHODI I IZDACI**

Ukupno planirani rashodi u razdoblju 2024-2026. su kako slijedi:

|  |  |  |  |
| --- | --- | --- | --- |
|  | **PLAN ZA 2024.** | **PLAN ZA 2025.** | **PLAN ZA 2026.** |
| **RASHODI UKUPNO** | 28.596.093 | 27.685.253 | 27.123.271 |
| **RASHODI POSLOVANJA** | 28.161.140 | 27.278.122 | 26.719.851 |
| **RASHODI ZA NEFINANCIJSKU IMOVINU** | 434.954 | 407.130 | 403.420 |

Najveću stavku predstavljaju rashodi za zaposlene (plaće, doprinosi i ostala materijalna prava) koji iznose 22.053.584 €, 77% od ukupno planiranih rashoda za 2024. godinu..

Preostalih 23% poslovnih rashoda odnosi se na materijalne rashode (službena putovanja, materijal, energija i razne usluge), financijske rashode, stipendije te subvencije smještaja i prehrane studenata.

Ukupno planirani rashodi za EU projekte za 2024. godinu iznosi 1.754.484 € što u odnosu na prošlu godinu predstavlja rast od 16% ukupnog iznosa plana EU projekata (A679074).

**PRIJENOS SREDSTAVA IZ PRETHODNE I U SLJEDEĆU GODINU**

Planirani su prijenosi sredstava iz 2022. godine u 2023., kao i prijenosi u projekcijama za 2024. i 2025. godinu (u EUR):

|  |  |  |  |  |
| --- | --- | --- | --- | --- |
|  |  | **IZVOR 31 Vlastiti prihodi**  | **IZVOR 43 Prihodi za posebne namjene**  | **IZVOR 52 Ostale pomoći**  |
| **2023** | **DONOS** | 1.235.526 | 1.422.358 | 2.516.161 |
| **2023** | **ODNOS**  | -1.571.589 | -952.613 | -1.518.521 |
| **2024** | **DONOS** | 1.571.589 | 952.613 | 1.518.521 |
| **2024** | **ODNOS**  | -1.983.011 | -467.031 | -1.544.545 |
| **2025** | **DONOS** | 1.983.011 | 467.031 | 1.544.545 |
| **2025** | **ODNOS**  | -2.483.619 | -78.374 | -1.554.719 |

Planirani prijenosi iz izvora 31 Vlastiti prihodi su prihodi iz djelatnosti Sveučilišta koje se obavljaju na tržištu, prihodi od rada i smještaja studenata, prihodi od kamata depozita po viđenju i slično. Višak tih sredstava se svake godine prenosi u iduću te se na taj način podmiruju daljnje tekuće obveze iz domene redovne vlastite djelatnosti Sveučilišta.

Također se planira prijenos iz izvora 43 Prihodi za posebne namjene. Radi se o prihodima od participacije studenata u troškovima studija (školarine i ostali prihodi kao upisnine, pristojbe, potvrde, svjedodžbe i sl.). nakon podmirenja materijalnih rashoda u vezi s izvođenjem studija, prihodi iz izvora 43 se u narednoj godini troše za pokriće: prekovremenih sati rada, isplatu naknada za rad vanjskim suradnicima, pokriće ostalih troškova Sveučilišta.

Planiran je i prijenos sredstava iz izvora 52 Ostale pomoći. Radi se o projektima koji su u toku te ne utroše sva sredstva u istoj godini. Ta sredstva će se koristiti za pokriće troškova nastalih u sklopu navedenih projekata. Najveći udio u prijenosu sredstava iz izvora 52 ima program Erasmus+.

**UKUPNE I DOSPJELE OBVEZE**

Stanje ukupnih i dospjelih obveza Sveučilišta u Zadru na dan 31. prosinca 2022. i na dan 30. lipnja 2023. je kako slijedi:

|  |  |  |
| --- | --- | --- |
|  |  | u € |
|   | Stanje obveza na dan 31.12.2022. | Stanje obveza na dan 30.06.2023. |
| Ukupne obveze | 3.554.220 | 1.986.934 |
| Dospjele obveze | 197.125 | 66.322 |
|  |  |  |

U Zadru, 19. prosinca 2023.